32005R1163
L 188/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1163/2005 AL COMISIEI
din 19 iulie 2005
de modificare a Regulamentului (CE) nr. 1622/2000 de stabilire a anumitor modalități de aplicare a Regulamentului (CE) nr. 1493/1999 privind organizarea comună a pieței vitivinicole și de stabilire a unui cod comunitar al practicilor și tratamentelor oenologice
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), în special articolul 46 alineatul (3),
întrucât:
(1)
Articolul 44 alineatul (2) din Regulamentul (CE) nr. 1622/2000 al Comisiei (2) a prevăzut abandonarea, de la 1 august 2005, a unui anumit număr de metode de analiză uzuale descrise în Regulamentul (CEE) nr. 2676/90 al Comisiei din 17 septembrie 1990 de stabilire a metodelor de analiză comunitară în sectorul vinurilor (3).
(2)
În urma validării, conform criteriilor internațional acceptate, a anumitor metode, acestea sunt recunoscute ca metode de referință și descrise ca atare în Regulamentul (CEE) nr. 2676/90.
(3)
Pe lângă aceasta, anumite metode simplificate descrise în Regulamentul (CEE) nr. 2676/90 permit o determinare rapidă și suficient de sigură a elementelor celor mai semnificative pentru controlul vinurilor, în special pentru dioxidul de sulf, zaharuri și alte substanțe prezente în vin. Pentru a asigura uniformitatea procedurilor de analiză în Comunitate, descrierea acestor metode trebuie menținută în Regulamentul (CEE) nr. 2676/90.
(4)
Regulamentul (CEE) nr. 1622/2000 ar trebui modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a vinului,
ADOPTĂ PREZENTUL REGULAMENT:
Articolul 1
La articolul 44 din Regulamentul (CE) nr. 1622/2000, alineatul (2) se înlocuiește cu următorul text:
„Regulamentul (CEE) nr. 2676/90 se aplică produselor reglementate de Regulamentul (CE) nr. 1493/1999. Dispozițiile prevăzute în capitolul 12 alineatul (3), capitolul 18 alineatul (3), capitolul 23 alineatul (3), capitolul 25 alineatul (3), capitolul 37 alineatele (3) și (4) din anexa la Regulamentul (CEE) nr. 2676/90 se elimină de la 1 august 2005.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 iulie 2005.